અન્નદાન : આજે કેટલાય એવા લોકો છે, જેમને એક ટંકનું ભોજન પણ મળતું નથી. અને એવાય કેટલાક લોકો છે, જેમનું ભોજન વેસ્ટ જાય છે. ઘરની વાત તો ઠીક, પણ લોજ અને રેસ્ટોરન્ટમાં રોજ કેટલીય ખાદ્ય પદાર્થોની વધ જોવા મળે છે, અન્નને કચરો માનીને ફેકી દેવા કરતા કોઈના પેટમાં જાય, તો એમને એક દિવસ ભૂખ્યા ન સુવું પડે. હા, પણ આ અન્ન ખાવા લાયક હોય તો જ. એવી જ રીતે આપણા કહેવાતા સામાજિક-વ્યવહારિક પ્રસંગોમાં પણ અન્ન અને ભોજનનો ભરપુર માત્રામાં બગાડ થતો જોવા મળે છે. પેલા તો ગરીબ કોઈ રાત્રે ઘર પાસે માગવા પણ નીકળતા, હવે તો એ પણ જોવા મળતા નથી. એનો મતલબ એવો નથી કે આજે કોઈ ભૂખ્યા સુતા નથી.